CELEX: C2007/235/40
Language: et
Date: 2007-10-06 00:00:00
Title: Kohtuasi T-300/07: 31. juulil 2007 esitatud hagi — Evropaïki Dynamiki versus komisjon

6.10.2007   
            
            
               ET
            
            
               Euroopa Liidu Teataja
            
            
               C 235/22
            
         31. juulil 2007 esitatud hagi — Evropaïki Dynamiki versus komisjon
   (Kohtuasi T-300/07)
   (2007/C 235/40)
   Kohtumenetluse keel: inglise
   Pooled
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindaja: advokaat N. Korogiannakis)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni informaatika peadirektoraadi otsus lükata tagasi hageja pakkumine, mille ta oli esitanud avatud pakkumismenetluses ENTR/05/078 — YOUR EUROPE 1. osa (Toimetus- ja tõlketööd) „Your Europe Portal Management and Maintenance” jaoks (ELT 2006/S 143-153057), mis edastati hagejale 21. mai 2007. aasta kirjaga („otsus 1. osa kohta”), ja sõlmida lepingud eduka pakkujaga;
            
         
               —
            
            
               tühistada komisjoni (DIGIT) otsus lükata tagasi hageja pakkumine, mille ta oli esitanud avatud pakkumismenetluses ENTR/05/078 — YOUR EUROPE 2. osa (Infrastruktuuri haldamine) „Your Europe Portal Management and Maintenance” jaoks (ELT 2006/S 143-153057), mis edastati hagejale 21. mai 2007. aasta kirjaga („otsus 2. osa kohta”), ja sõlmida lepingud eduka pakkujaga;
            
         
               —
            
            
               mõista komisjonilt (DIGIT) välja hüvitis kahju eest, mida hageja kandis seoses selle pakkumismenetlusega, summas 1 125 000 eurot 1. osa eest ja 825 000 eurot 2. osa eest;
            
         
               —
            
            
               mõista hageja õigusabikulud ja muud käesoleva hagiga seotud kulud välja komisjonilt ja seda ka siis, kui hagi jäetakse rahuldamata.
            
         Väited ja peamised argumendid
   Hagi põhjenduseks väidab hageja, et pakkumismenetluste ENTR/05/078 — YOUR EUROPE 1. osa (Toimetus- ja tõlketööd) „Your Europe Portal Management and Maintenance” jaoks (ELT 2006/S 143-153057) ja ENTR/05/078 — YOUR EUROPE 2. osa (Infrastruktuuri haldamine) „Your Europe Portal Management and Maintenance” jaoks (ELT 2006/S 143-153057) raames rikkus tellija ehk komisjoni peadirektoraat DIGIT kohustusi, mis tulenevad finantsmäärusest (1), selle rakenduseeskirjadest ja direktiivist 2004/18/EÜ (2) ning samuti läbipaistvuse ja võrdse kohtlemise põhimõtteid.
   Hageja väidab lisaks, et tellija tegi mitu ilmset hindamisviga, mille tulemusena tema pakkumine lükati tagasi. Tellija tikkus väidetavalt ka oma kohustust põhjendada oma otsust ja teavitada hagejat eduka pakkuja eelistest.
   Hageja palub seega, et Euroopa Komisjoni otsus tema pakkumine tagasi lükata ja sõlmida leping eduka pakkujaga, tühistataks ja et kostjalt mõistetaks välja kõik õigusabikulud ka siis, kui tema hagi jäetakse rahuldamata. Teise võimalusena, kui leping on kohtuotsuse tegemise hetkeks juba täidetud või kui otsust ei ole enam võimalik tühistada, nõuab hageja EÜ artiklite 235 ja 288 alusel rahalist hüvitist (kahjuhüvitis) summas 1 125 000 eurot 1. osa eest ja 825 000 eurot 2. osa eest.
   
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (2)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).